Nostra aetate

Nostra aetate ('Mūsų laikais') – Katalikų Bažnyčios santykių su nekrikščionių religijomis deklaracija, paskelbta 1965 m. spalio 28 d., vienas iš Vatikano II susirinkimo dokumentų.Deklaracijai „Nostra aetate“ – 55 metai. Vatican News. Nuoroda tikrinta 2024-02-06.

Už deklaraciją, prieš baigiant susirinkimo darbus, balsavo 2221 (prieš 88) susirinkimo dalyviai. Ją rengė krikščionių vienybės sekretoriatas (vadovas kardinolas Augustinas Bea SJ).Romanas Kazakevičius. Nostra Aetate, arba Brolybė nesuderinama su diskriminacija. Bernardinai.lt. Nuoroda tikrinta 2024-02-06.

Deklaracijoje kviečiama atkreipti dėmesį į tai, kas „žmonėms bendra ir veda į tarpusavio draugystę“. Aptariamos įvairios religijos – hinduizmas, budizmas, atskiruose skyriuose – islamas, judaizmas, kuriam skiriama daugiausia dėmesio. Pripažįstami ir akcentuojami vidiniai krikščionybės ir judaizmo saitai, istorinis žydų vaidmuo, atsisakoma kolektyvinės, iš kartos į kartą perduodamos kaltės dėl dievžudystės, pabrėžiama, kad „žydai tenebūnie pristatomi kaip Dievo atmestieji arba prakeiktieji, tarsi tai plauktų iš Šventojo Rašto“.Rabinas J. Sacks: „Šiandien reikalingas naujas ir galingesnis „Nostra Aetate“. Bernardinai.lt. Nuoroda tikrinta 2024-02-06. Deklaracijoje pripažįstami tiesos elementai kitose religinėse tradicijose.

 Išnašos 

 Nuorodos 
 Deklaracijos tekstas

Kategorija:Katalikybė